
1 Uvod

           Elektronsko  poslovanje  je  nova  tehnologija,  nastala  osamdesetih godina, čiji je razvoj   onemogućavao   nedostatak bezbednosti   u vršenju monetarnih   transakcija. Međutim, nastankom prvog   kriptografskog sistema  koji koristi javni ključ 1983.godine, počinje ekspanzija ove tehnologije.

          U narednih nekoliko godina se očekuje značajno povećanje broja 
mogućih  rešenja  za  vršenje  elektronskih  transakcija  između  kompanija. Donedavno,  nedostatak  bezbednosti  u  vršenju  ovakvih  transakcija  je onemogućavao   njihov   razvoj,   međutim   danas,   PKI(Public   KeyInfrastructure
- infrastruktura javnog ključa) i smart ("pametne") kartice nude pouzdano rešenje. Sigurno slanje   platnih naloga   elektronskim putem obezbeđuje rešenje E-Bank zajedno sa pametnom   karticom, koja sadrži dva para ključeva - Authentication and Nonrepudiation ( jedan za identifikaciju korisnika, a  drugi za digitalni potpis platnog naloga).Ove smart kartice je potrebno   razlikovati   od   kartica   koje   nose   jedan   par   ključeva (Authentication)  i  upotrebljavaju  se  samo  za  identifikaciju,  ali  ne  i  za digitalni potpis. 

           Klijentima je omogućeno da pomoću jednog rešenja mogu pristupiti svojim  rač unima  u  svim  bankama  koje  koriste  rešenje  E-Bank  kao samostalno,  ili  putem  EBB  Beograd,  što  pruža  obostrane  uštede  u poslovanju. 

           Smanjenje troškova, ušteda vremena i povećanje produktivnosti su potencijalne prednosti koje elektronsko poslovanje može doneti u poslovnim odnosima.  Kada  dve  strane  elektronski  povežete,  direktnom linijom  ili virtualno    preko  elektronskog  prodajnog  mesta,  vi   elektronski  spajate prodavce i kupce i tada ih stavljate u istu grupu korisnika  - korisnika elektronskog  poslovanja  preko  Interneta,

e-business.  Samim  tim  raste  i važnost elektronskog poslovanja. 
           Nova mesta za elektronsku kupovinu se brzo šire u svim vidovima 
industrije od poljoprivrede do automobilske industrije, bankarstva i dalje. Direktno  elektronsko  poslovanje  između  kompanija  zauzima  oko 85% ukupnih e-commerce transakcija, dok analitičari predviđaju još brži rast. Do 2010.  prema predviđanjima Forrester Research-a, tržište će iznositi oko 2.500 milijardi $ naspram 55 milijardi $ u 1999. 
Ali najveća prepreka usvajanju Internet poslovanja je nedostatak bezbednosti I poverenja. 

      Elektronsko poslovanje između kompanija i potrošača se zasniva na sigurnim plaćanjima, ali poslovanje između kompanija je mnogo zahtevnije. 
Ono zahteva sistem bezbednosti ne samo za finansijske transakcije nego i elektronske poruke, izdavanje naredbi, ugovora, prenosa govora i drugih poverljivih dokumenata. PKI je rešenje koje najviše obećava, zato je to osnova za obezbeđivanje poslovnih transakcija između kompanija. 
 Da bi se koristila veza između korisnika i njegovog digitalnog potpisa PKI  zahteva  poverljivu  treću  stranu  ili  sertifikaciono  telo.  Uloga sertifikacionog tela je da izdaje digitalni sertifikat, elektronski ekvivalent identifikacionoj kartici, koji se sistematski koristi u svakoj transakciji. 

          Inače, elektronsko bankarstvo podrazumeva postojanje četiri modula: Centralnog, Internog, Korisničkog i Kontrolnog. Preduslov je da klijent poseduje računar na koji se instalira SW, potom  se  priključuje  na  izabranu  elektronsku  banku  preko  interneta, pozivnih linija i putem iznajmljenih linija. Elektronska banka je povezana sa Centralnim modulom. 

          Izuzetno  pozitivan  efekat,  odnosno  značajne  prednosti  ovog  vida bankarskog poslovanja, donose istom   lidersku poziciju u odvijanju platnog prometa. Međutim, nove tehnologije se velikom brzinom nameću, sa sve primamljivijim servisima, te ko želi da ostane u trci na sve zahtevnijem tržištu, mora svoje poslovanje kontinuirano unapređivati. 

1.1 Poslovne komunikacije kao preduslov  elektronskog poslovanja
  Značaj računarskih komunikacija za strateško  pozicioniranje preduzeća

          Veoma ubrzan razvoj poslovnih sistema, tokom poslednjih nekoliko 
decenija doveo je do široke upotrebe komunikacionih mreža u cilju njihovog 
međusobnog  povezivanja.  Tokom 50-ih  godina  računarski  sistemi  su  koristili grupnu obradu sa diskretnim datotekama, a korisnici su nosili fizički svoju papirnu dokumentaciju do računara, na obradu. Tokom 60-ih godina računarske komunikacije preko telefonskih linija su postale pogodnije -koristili  su  se  terminali  za  unošenje  podataka  koji  će  se  obrađivati; komunikacija  je  predstavljala  prenos  signala (poruka)  od  terminala  do računara i nazad do korisnika. Kasnih 60-ih i 70-ih godina, razvijeni su online real-time sistemi sa ciljem da se pređe sa grupne obrade na pojedinačnu obradu,  transakciono  usmerenu.  Tada  su  postale  neophodne  računarske komunikacione mreže. 
          Sedamdesetih godina upravljački sistemi baza podataka su zamenili starije  diskretne  sisteme  datoteka.  Takođe,  bili  su  razvijeni  integrisani sistemi, na primer, kod on-line sistema, kad korisnik iz odeljenja nabavke unese podatak koji označava kupovinu 100 stolica, sistem može da inicira tri relacione transakcije - jedna može da ide u sistem plaćanja, druga u sistem računovodstva i treća u magacin za prijem robe. 

